21/05/2019 | Administración LocalMunicipal
Monfero
Anuncio de aprobación definitiva de modificación da Ordenanza fiscal reguladora de bens inmobles

ANUNCIO Ao non presentárense reclamacións durante o prazo de exposición ao público, queda automaticamente elevado a definitivo o acordo plenario provisional do Concello de Monfero de data 15/03/2019 sobre a modificación da ordenanza fiscal reguladora do imposto sobre bens inmobles, cuxo texto íntegro definitivo queda como se fai público deseguido, en cumprimento do artigo 17.4 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais. “ORDENANZA REGULADORA DO IMPOSTO SOBRE BENS INMOBLES DO CONCELLO DE MONFERO No uso das facultades atribuídas polos artigos 133.2 e 142 da Constitución Española e os artigos 105 e 106 da Lei 7/1985 reguladora das bases de réxime local sobre potestade normativa en materia de tributos locais e de conformidade así mesmo ao establecido nos artigos 15 e seguintes, así como do Título II, e artigos 61 e seguintes, todos eles do Texto Refundido da Lei de Facendas Locais, aprobado por Real Decreto Lexislativo 2/2004, do 5 de marzo (en diante TRLRFL), regúlase mediante a presente Ordenanza Fiscal o Imposto sobre Bens Inmobles coas excepcións que se conteñen máis adiante e conforme ás tarifas que se inclúen na presente ordenanza. Artigo 1.º.–Feito impoñible.1.–O feito impoñible do Imposto sobre Bens Inmobles está constituído pola titularidade dos seguintes dereitos sobre os bens inmobles rústicos, urbanos e sobre os inmobles de características especiais: a) Dunha concesión administrativa sobre os propios inmobles o sobre os servizos públicos aos que estean afectos. b) Dun dereito real de superficie. c) Dun dereito real de usufruto. d) Do dereito de propiedade. A realización do feito impoñible que corresponda de entre os definidos no apartado anterior pola orde establecida no mesmo, determinará a non suxeición do inmoble urbano o rústico ás restantes modalidades no mesmo previstas. Nos inmobles de características especiais aplicarase esta mesma prelación, salvo cando os dereitos de concesión que podan recaer sobre o inmoble non esgoten a súa extensión superficial, suposto no que tamén se realizará o feito impoñible polo dereito de propiedade sobre a parte do inmoble non afectada por unha concesión.2.–Teñen consideración de bens inmobles de natureza urbana, rústicos e bens inmobles de características especiais, os definidos como tales nas normas que regula o Catastro Inmobiliario.3.–Así, aos efectos deste imposto, terán a consideración de Bens Inmobles de Características Especiais os comprendidos nos seguintes grupos: 1. Os destinados á produción de enerxía eléctrica e gas e ao refino de petróleo e ás centrais nucleares.2. As presas, saltos de auga e embalses, incluído o seu lecho ou vaso, excepto as destinadas exclusivamente ao rego. Estarán polo tanto suxeitos so bens anteriormente relacionados se ademais de rego cumpren outras funcións ou finalidades 3. As autoestradas, estradas e túneles de peaxe.4. Os aeroportos e portos comerciais. E elo coas especificacións contidas no artigo 23 do Regulamento de desenrolo do Catastro Inmobiliario aprobado por Real Decreto 417/2006 de 7 de abril, na súa redacción dada pola Sentenza do Tribunal Supremo de 30 de maio de 2007.4.–O carácter urbano ou rústico do inmoble dependerá da natureza do solo. Artigo 2.º.–Exencións.1.–Estarán exentos do imposto os inmobles sinalados no artigo 62.1 do TRLRFL 2.–Estarán exentos do imposto, previa solicitude, os inmobles sinalados no artigo 62.2 do TRLRFL e nas condicións establecidas nel.3.–Estarán exentos, previa solicitude á que se achegará certificado do organismo titular que acredite suficientemente a afectación do centro ao cumprimento dos seus fins específicos, os bens inmobles de que sexa titulares os centros sanitarios de titularidade pública aos que se refire o artigo 62.3 do TRLRFL, sempre que estean directamente afectos ao cumprimento dos fins específicos dos referidos centros.4.–Estarán exentos, en aplicación do artigo 62.4 do TRLRFL, os bens inmobles seguintes: A) Bens inmobles urbanos que teñan unha cota líquida inferior a 3,00 euros. B) Bens inmobles rústicos que teñan unha cota líquida agrupada que resulte do previsto no parágrafo 2 do artigo 77 do TRLRFL inferior a 1,00 euro.5.–As exencións terán efecto a partir do exercicio seguinte á data da solicitude e non poden ter carácter retroactivo. Artigo 3.º.–Suxeitos pasivos.1.–Son suxeitos pasivos, a título de contribuíntes, as persoas naturais e xurídicas, e as entidades ás que se refire o artigo 35.4 da Lei 58/2003 de 17 de decembro, Xeneral Tributaria, que ostenten a titularidade do dereito que, en cada caso, sexa constitutivo do feito impoñible deste imposto.2.–No caso de bens inmobles de características especiais, cando a condición de contribuínte recaia en un ou varios concesionarios, cada un deles o será pola súa cota, que se determinará en razón á parte do valor catastral que corresponda á superficie concedida e á construción ou parte do inmoble directamente vinculada a cada concesión.3.–Para esa mesma clase de inmobles de características especiais, cando o propietario teña a condición de contribuínte en razón da superficie non afectada polas concesións, actuará como substituto do mesmo o Ente ou Organismo público ao que se refire o paragrafo segundo do núm.1 do artigo 63 do Texto Refundido de Facendas Locais de 5 de marzo de 2004 na súa redacción dada pola Lei 16/2007, o cal non poderá repercutir no contribuínte o importe da débeda tributaria satisfeita.4.–O disposto no apartado anterior será de aplicación, sen prexuízo da facultade do suxeito pasivo de repercutir a carga tributaria soportada conforme ás normas de dereito común.5.–As administracións públicas e os entes ou organismos considerados suxeitos pasivos, repercutirán a parte da cota líquida do imposto que corresponda, en quen, non reunindo a condición de suxeitos pasivos, fagan uso mediante contraprestación dos seus bens demaniais ou patrimoniais, os cales estarán obrigados a soportar a repercusión, que se determinará en razón á parte do valor catastral que corresponda á superficie utilizada e á construción directamente vinculada a cada arrendatario ou cesionario do dereito de uso. Artigo 4.º.–Base impoñible.1. A base impoñible está constituída polo valor catastral dos bens inmobles, que se determinará, notificará e será susceptible de impugnación conforme ás normas reguladoras do Catastro Inmobiliario.2.–A base impoñible dos bens inmobles de características especiais non terá redución con carácter xeral, agás o disposto no artigo 67.2 do TRLHL.3.–Estes valores poderán ser obxecto de revisión, modificación ou actualización nos casos e do xeito que a lei prevea. Artigo 5.º.–Base liquidable.1.–A base liquidable será o resultado de practicar na base impoñible, no seu caso, as reducións que legalmente correspondan.2.–A base liquidable, nos bens inmobles de características especiais, coincidirá coa base impoñible, salvo as específicas aplicacións que prevea a lexislación.3.–A base liquidable notificarase conxuntamente coa base impoñible nos procedementos de valoración colectiva. Dita notificación incluirá a motivación da redución aplicada mediante a indicación do valor base do inmoble así como o importe da redución, no seu caso, e da base liquidable do primeiro ano de vixencia do novo valor catastral. Artigo 6.º.–Cota tributaria.1.–A cota íntegra deste imposto será o resultado de aplicar á base liquidable o tipo de gravame.2.–A cota líquida obterase minorando a cota íntegra no importe das bonificacións previstas legalmente ou nesta ordenanza. Artigo 7.º.–Tipo de gravame.1.–O tipo de gravame aplicable aos bens inmobles urbanos queda fixado no 0,56 por cento.2.–O tipo de gravame aplicable aos bens inmobles rústicos queda fixado no 0,56 por cento.3.–O tipo de gravame aplicable a todos os grupos de bens inmobles de características especiais queda fixado no 1,30 por cento. Artigo 8.º.–Bonificacións.1. Terán dereito a unha bonificación do 50 por cento da cota íntegra do imposto, sempre que así se solicite polos interesados antes do inicio das obras, os inmobles que constitúan o obxecto da actividade das empresas de urbanización, construción e promoción inmobiliaria tanto de obra nova como rehabilitación equiparable a esta, e non figuren entre os bens do seu inmobilizado. O prazo de aplicación desta bonificación comprenderá desde o período impositivo seguinte a aquel no que se inicien as obras ata o posterior á súa terminación, sempre que durante ese tempo se realicen obras de urbanización e construción efectiva, e sen que, en ningún caso, poida exceder de tres períodos impositivos. Para gozar da citada bonificación, os interesados deberán de cumprir os seguintes requisitos: a) Acreditar a data de inicio das obras de urbanización ou construción de que se trate, mediante certificación do Técnico – Director competente delas, visado polo Colexio Profesional correspondente. b) Acreditar que a empresa se dedica á actividade de urbanización, construción e promoción inmobiliaria, o cal farase mediante a presentación dos Estatutos da Sociedade. c) Acreditar que o inmoble obxecto da bonificación non forma parte do inmobilizado, o cal farase mediante certificación do Administrador da Sociedade, ou fotocopia do último balance presentado ante a A. E. A. T., a efectos do Imposto sobre Sociedades.2. Terán dereito a unha bonificación do 50 por cento da cota tributaria do imposto as vivendas de protección oficial e as que resulten equiparables a estas segundo a normativa autonómica, durante o prazo de tres anos, contados desde o outorgamento da cualificación definitiva, e previa solicitude do interesado, debendo xustificar a titularidade mediante escritura pública, inscrita no Rexistro da Propiedade, e achegar certificación da cualificación definitiva como vivenda de protección oficial. Unha vez transcorrido o prazo sinalado no parágrafo anterior, poderán gozar de novo desta mesma bonificación do 50 por cento por outro prazo máximo de tres anos, logo da solicitude do interesado nos mesmos termos expresados anteriormente.3.–Establecese unha bonificación do 50 por cento sobre a cota integra do imposto a favor dos bens inmobles urbanos emprazados, total ou parcialmente, dentro do ámbito territorial delimitado como Parque Natural das Fragas do Eume pola Xunta de Galicia, por tratarse dunha zona do Concello coa existencia de asentamentos de poboación singularizados pola súa vinculación e preeminencia de actividades primarias de carácter agrícola e gandeiro e por dispor dun nivel de servizos de competencia municipal, infraestruturas e equipamentos colectivos inferior ao do resto do territorio municipal. A solicitude de bonificación deberá ir acompañada da seguinte documentación: – Documento acreditativo da titularidade do inmoble. – Informe técnico municipal acreditativo do emprazamento do ben inmoble urbano no ámbito delimitado como Parque Natural das Fragas do Eume.4.–Establécese unha bonificación do 95 por cento da cota íntegra do imposto a favor daqueles inmobles nos que estean situadas unicamente construcións nas que se desenvolvan total e exclusivamente actividades agrarias e gandeiras pertencentes ao sector primario, que sexan declaradas de especial interese ou utilidade municipal por concorrer circunstancias sociais, culturais, histórico-artísticas ou de fomento do emprego que xustifiquen tal declaración. No caso de convivencia de varios usos sendo un deles o agropecuario, a bonificación será do 50 por cento. Corresponderá dita declaración ao Pleno da Corporación e acordarase, previa solicitude do suxeito pasivo, co voto favorable da maioría simple dos seus membros. Estas bonificacións so poderán beneficiar aos profesionais en activo do sector primario que desenvolvan actividades agrarias ou gandeiras e aos pensionistas do réxime especial agrario, terán carácter rogado e xurdirán efectos a partir do período impositivo seguinte ao da súa declaración de especial interese ou utilidade pública, debendo ser solicitadas polo suxeito pasivo xunto coa seguinte documentación: – DNI do suxeito pasivo, e do titular da actividade, cando sexan persoas diferentes. – Se ten explotación gandeira, folla de saneamento da mesma. Noutros casos, certificado de Facenda no que conste a situación censal do titular da actividade, que pode coincidir ou non, co suxeito pasivo. – No caso de pensionistas do Réxime especial Agrario, deberán presentar xustificación da orixe da pensión. – Acreditación da titularidade catastral do inmoble, grao de parentesco, ou contrato de arrendamento co titular – Certificado de que o suxeito pasivo non ten débedas coa Facenda estatal, autonómica e local, nin coa Seguridade Social. – Xustificante do recoñecemento de explotación ou licencia de actividade correspondente. – Declaración do suxeito pasivo de que no inmoble para o que se solicita a bonificación non se está a exercer unha actividade económica distinta da agraria ou gandeira, ou, no seu caso, das que se estean a desenvolver. O Concello poderá realizar de oficio todas as actuacións precisas para comprobación dos extremos expostos ao respecto destas bonificacións. Os obrigados tributarios deberán comunicar no Concello calquera modificación relevante das condicións ou requisitos esixibles para aplicación do beneficio fiscal, nun prazo máximo de 15 días hábiles desde que se produzan. O órgano competente poderá declarar, previa audiencia do obrigado tributario por un prazo de dez días hábiles, contados a partir da apertura de dito prazo, se procede ou non a continuación da aplicación do beneficio fiscal. De igual xeito procederase cando a Administración coñeza por calquera medio a modificación das condicións ou os requisitos para a aplicación do beneficio fiscal.5.–Establécese una bonificación do 90 por cento da cota íntegra do Imposto, durante un período de cinco anos, a favor daqueles suxeitos que ostenten a condición de titulares de familia numerosa, respecto do ben inmoble que constitúa a súa vivenda habitual. A solicitude de bonificación deberá ir acompañada da seguinte documentación: – Documento acreditativo da titularidade do inmoble. – Certificado de familia numerosa. – Certificado do Padrón Municipal acreditando a residencia no dito inmoble. A bonificación retirarase, de oficio, o ano inmediatamente seguinte a aquel no que o suxeito pasivo cese na súa condición de titular de familia numerosa ou deixe de concorrer calquera dos requisitos esixidos.6.–As bonificacións reguladas neste artigo non serán compatibles entre si e non poderán acumularse. Artigo 9.º.–Período impositivo e devindicación do imposto.1.–O imposto devindícase o primeiro dia do período impositivo.2.–O período impositivo coincide co ano natural.3.–As variacións de orde físico, económico ou xurídico, incluíndo as modificacións de titularidade, teñen efectividade a partir do ano seguinte a aquel no que se producen.4.–Cando o Concello coñeza a conclusión das obras que orixinen unha modificación de valor catastral, respecto ao que figura no seu padrón, liquidará o IBI na data na que o Catastro lle notifique o novo valor catastral.5.–A liquidación do imposto comprenderá a cota correspondente aos exercicios “meritados” e non prescritos, entendendo por estes os comprendidos entre o seguinte a aquel no que se van a finalizar as obras que orixinaron a modificación de valor e o presente exercicio.6.–No seu caso, deducirase da liquidación correspondente a este exercicio e aos anteriores a cota satisfeita por IBI a razón de outra configuración do inmoble, diferente da que tivo na realidade. Artigo 10.º.–Xestión. A liquidación, recadación, así como a revisión dos actos ditados en vía de xestión tributaria deste imposto, serán competencia exclusiva deste Concello, realizándose conforme ao disposto nos artigos 76 e 77 do TRLRFL, na Lei xeral tributaria, no Texto refundido da Lei do Catastro Inmobiliario e na demais normativa aplicable ou que as substitúa e comprenderán, entre outras, as funcións de recoñecemento e denegación de exencións e bonificacións, realización das liquidacións conducentes á determinación das débedas tributarias, emisión dos documentos de cobro, resolución dos expedientes de devolución de ingresos indebidos, resolución dos recursos que se interpoñan contra devanditos actos, actuacións para a asistencia e información ao contribuínte referidos ás materias comprendidas neste apartado, fraccionamento da débeda e prazo para o pago voluntario. No caso de xestión delegada, as atribucións dos órganos municipais se exercerán polos da Administración delegada. Artigo 11.º.–Data de aprobación e vixencia. Esta ordenanza entrará en vigor a partir da data de publicación da súa aprobación definitiva e publicación íntegra do seu texto no Boletín Oficial da Provincia, será de aplicación a partir do 1 de xaneiro de ano seguinte e permanecerá en vigor ata a súa modificación ou derrogación expresa. Disposición adicional As modificacións producidas pola leis de orzamentos xerais do Estado ou por calquera outra norma de rango legal que afecten a calquera elemento deste imposto, serán de aplicación automática dentro do ámbito desta Ordenanza. O secretario-interventor DOCUMENTO ASINADO ELECTRONICAMENTE” Contra o presente acordo, conforme ao artigo 19 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, as persoas interesadas poderán interpor un recurso contencioso-administrativo, no prazo de dous meses que contarán a partir do día seguinte ao da publicación deste anuncio no Boletín Oficial da Provincia, ante o Tribunal Superior de Xustiza de Galicia. Monfero, 14 de maio de 2019. O alcalde Asdo.: Andrés Feal Varela